**Radošo darbu konkurss veltīts Latgales patriotam un dzejniekam Ontonam Slišānam 2023**

Dzejnieks, rakstnieks, folklorists, novadpētnieks un mākslinieks Ontons Slišāns ir ziemas saulgriežu bērns, dzimis 28.decembrī, bet vārdadienu svinēja 18.janvārī. Šis laiks Ontonam bija radošais laiks, kad viņš savu aktīvo darbību veltīja Ziemeļlatgalei. Mēģināsim sajust Ontona Slišāna garu – piedaloties radošo darbu konkursā.

**Mērķis**: apliecināt piederību un mīlestību savam dzimtajam novadam un stiprināt latgalisko kultūridentitāti.

**Organizatori**: Nemateriālās kultūras mantojuma centrs „Upīte”

**Dalībnieki**: skolēni un pieaugušie

**Norises laiks**: 2023. gada 18. janvāris – 2023. gada 6. aprīlis

**Konkursa iedvesmas avots:** Ontona Slišāna **pasakas**, kuras pēc atmiņu stāstiem pierakstījusi Mārīte Slišāne <https://www.upite.lv/puosakas/>.

**Konkursa uzdevumi dalībniekiem**:

**Pasakas “I tuo jī dzeivova zyli, zali i ieda kuopustus ai gali”…**

1. **Radošais darbs:** **Pašsacerēta pasaka,**  pasaku var rakstīt gan latviešu, gan latgaliešu valodā – *(latgaliešu valodā rakstītajām pasakām pareizrakstība netiks vērtēta)* – iedvesmojoties no Onona Slišāna pasakām, kas atrodamas  <https://www.upite.lv/puosakas/>

**vecuma grupas:**

* 1. Līdz 5 gadu vecumam (var iesniegt rokrakstā, darba apjoms vismaz 0,5 A4 formāta lapa)
  2. 6 – 9 gadi (var iesniegt rokrakstā, darba apjoms vismaz 1 A4 formāta lapa)
  3. 10 – 12 gadi (darbu iesniedz datorrakstā, darba apjoms vismaz 1 A4 formāta lapa)
  4. 13 – 15 gadi (darbu iesniedz datorrakstā, darba apjoms vismaz 2 A4 formāta lapas)
  5. 16 – 18 gadi (darbu iesniedz datorrakstā, darba apjoms vismaz 3 A4 formāta lapas)
  6. Pieaugušie 19+ (darbu iesniedz datorrakstā, darba apjoms vairāk kā 3 A4 formāta lapas)

1. **Zīmējumu konkurss** pasaka **“I tuo jī dzeivova zyli, zali i ieda kuopustus ai gali”…**Darba formāts A3 lapa **glezniecības** (guaša, akvareļi, eļļas krītiņi) tehnikā. Iedvesmas avots: Onona Slišāna pasakas, kas atrodamas  <https://www.upite.lv/puosakas/>

**vecuma grupas:**

1. Līdz 5 gadu vecumam
2. 6 – 9 gadi
3. 10 – 12 gadi
4. 13 – 15 gadi
5. 16 – 18 gadi
6. Pieaugušie 19+

**Svarīgi:** Katrs dalībnieks var piedalīties abos konkursos vai tikai radošo darbu, vai zīmējumu konkursā. Katrs dalībnieks var iesniegt neierobežotu skaitu savu darbu. Visi iesniegtie darbi paliek Ontona Slišāna Upītes Kultūrvēstures muzeja krājumos.

**Darbi jāiesniedz līdz 2023. gada 6. aprīlim,** vienā no sev ērtākajiem veidiem:

1. Sūtot pa pastu: “Radošo darbu konkursam”, Nemateriālās kultūras mantojuma centrs „Upīte”, Akas laukums 1, Upīte, Šķilbēnu pagasts, Balvu novads, LV-4587.
2. **Radošo**(rakstisko) darbu var iesniegt sūtot uz e-pastu: [upites.muzejs@gmail.com](mailto:upites.muzejs@gmail.com)
3. Upītes bibliotēkā, Stabļovas iela 1, Upīte, Šķilbēnu pagasts, Balvu novads. No otrdienas līdz sestdienai, bibliotēkas darba laikā.
4. Var izmantot kādu no pakomātiem – Omniva, DPD vai Vinipak, ar saņemšanas vietu Balvu pilsētā, saņēmēju norādīt – Andris Slišāns, m.t. 29621058.

**Darbam jāpievieno**:

1. **Radošajam** darbam pēdējā lapaspusē, **zīmējumam** otrajā pusē konkursanta Vārds Uzvārds, vecums, mācību iestāde vai nodarbošanās, skolotāja/konsultanta Vārds Uzvārds, kontakttālrunis, e-pasts. (dalībnieks sniedz uz sevi attiecināmo informāciju).
2. Aizpildīts **pieteikums**, kas pievienots pie nolikuma – **iesniedzams tikai elektroniski,** sūtot uz e-pastu: [upites.muzejs@gmail.com](mailto:upites.muzejs@gmail.com), ja pieteikums netiks iesniegts elektroniskā formātā – darbs netiks vērtēts.

**Noslēguma pasākums un uzvarētāju apbalvošana 2023. gada 16. maijā, Upītē.**

**Kontakti:** Neskaidrību vai jautājumu gadījumā zvanīt vai rakstīt whatsapp: Andrim Slišānam 29621058 vai Ligitai Spridzānei 29868786, vai rakstīt [upites.muzejs@gmail.com](mailto:upites.muzejs@gmail.com).

**Pieteikums konkursam.**

|  |  |  |  |  |  |  |  |
| --- | --- | --- | --- | --- | --- | --- | --- |
| **N.P.K.** | **Vārds, Uzvārds** | **vecums** | **Mācību iestāde/ nodarbošanās** | **Skolotāja/ konsultanta Vārds, Uzvārds** | **Kontaktinformācija e-pasts, telefona Nr.** | **Darba nosaukums** | **Radošais darbs/ zīmējums** |
|  |  |  |  |  |  |  |  |
|  |  |  |  |  |  |  |  |